**קול קורא לעבודות מחקר ברפואה צבאית לשנת 2019**

חיל הרפואה בשיתוף המנהל למחקר, פיתוח אמל"ח ותשתית טכנולוגית (מפא"ת) במשרד הביטחון, יעניק מענקים למחקר בנושא הרפואה הצבאית, המיועד להתבצע בשנת העבודה **2019**.

חוקרים ממערכת הביטחון, מוסדות ציבוריים, מוסדות אקדמיים ומכוני מחקר מוכרים בארץ מוזמנים להגיש הצעות **מקדמיות** למחקרים אשר יתרמו לקידום הרפואה הצבאית ולבריאותם של המשרתים בצה"ל .

עדיפות תינתן להצעות מחקר בעלות ישימות גבוהה, העונות ליעדי המחקר ותוכניות המחקר ברפואה צבאית (מצ"ב), למחקרי big data על מאגרי מידע שתוצריהם בעלי פוטנציאל השפעה ישיר על הצלת חיים בשדה הקרב ועל בריאות החיילים, וכן להצעות המוגשות בשותפות עם חוקרים צבאיים או מכוני מחקר צבאיים.

הצעות **מקדמיות** תתקבלנה לא יאוחר מ**יום חמישי, 26 ליולי 2018 בשעה 17:00**.

לתשומת הלב, על החוקרים להיות ערוכים להגיש הצעת מחקר מלאה בתוך חודש ימים אחד, במידה וההצעה המקדמית תאושר.

 יש להגיש את הצעות המחקר בדוא"ל ( medical\_research47@ mail.idf.il ) על פי ההנחיות המצורפות ותוך שימוש בטפסים המצורפים בלבד.

בהצלחה,

|  |  |
| --- | --- |
| **ד"ר דן גרינשטיין**רמ"ח תשתיות כימיה וביולוגיהמשהב"ט/ מפא"ת/ מת"ט | **ד"ר נירית יבנאי, רס"ן**ראש תחום מחקר, ענף אקדמיהמפקדת קצין הרפואה הראשיראש תחום מחקר רפואימחלקת תשתיות כימיה וביולוגיהמפא"ת / מת"ט, משרד הביטחון |

**הנחיות לכתיבה ולהגשה של הצעה מקדמית למחקר ברפואה צבאית, 2019**

1. מילוי טופס בקשה:
2. יש למלא את כלל השדות בטופס הבקשה ללא יוצא מן הכלל.
3. ניתן להוסיף שדות עבור שותפי מחקר ושותפים צבאיים ככל שנדרש.
4. על כל שותפי המחקר לאשר בחתימתם את ההצעה.
5. יש לציין את רשות המחקר אליה יועבר התקציב במקרה זכיה. תקצוב ההצעה כרוך בהתקשרות של רשות המחקר עם משרד הביטחון ועל כן נדרשת חתימה של רשות המחקר תוך ציון מס' ספק משהב"ט. לא ניתן יהיה לאשר הצעה ללא ספק בעל מספר ספק של משרד הביטחון.
6. יש למלא את רשימת התיוג במלואה.
7. הכנת תקצירים:
8. להצעה המקדמית יתווסף עמוד תקצירים המכיל תקצירים באורך שלא יעלה על מחצית העמוד, בעברית ובאנגלית לפי הפורמט המצ"ב.
9. הכנת קורות חיים:
10. בהצעה המקדמית יש לצרף קו"ח מתומצתים של החוקר הראשי בלבד.
11. קו"ח יכילו את פרטי החוקר, השכלה, תחומי מומחיות רפואיים ומחקריים, מינוי אקדמי, תפקידים מרכזיים ומענקי מחקר פעילים – על גבי עמוד אחד בלבד.
12. רשימת פרסומים מרכזיים ופרסומים רלבנטיים להצעת המחקר – עד שני עמודים.
13. מילוי טופס הצעה מקדמית:
14. יש למלא את טופס ההצעה עפ"י התבנית ללא חריגה.
15. הכתיבה תתבצע באמצעות גופן David גודל 12 עם מרווח שורה וחצי.
16. פרטי המחקר והחוקר ימולאו באופן תואם לטופס הבקשה.
17. יעד המחקר יבחר מתוך רשימת תכניות המחקר של חיל הרפואה כפי שמופיעים במסמך הנלווה לקול קורא זה.
18. רקע מדעי – סקירה תמציתית של הספרות המקצועית בנושא וגוף הידע הקיים, תמורות ומגמות בחקר בנושא, מחקר קודם ו/או תוצאות ראשוניות בידי החוקר.
19. פער הידע בתחום – ההיבטים המרכזיים שיש לחקור בתחום, בדגש על פערי מחקר המצויים בבסיס ההצעה המוגשת אשר להם משמעות יישומית.
20. מטרות המחקר – מטרות עיקריות ומטרות משנה של המחקר המוצע.
21. חשיבות וישימות – חשיבות המחקר לרפואה הצבאית ובפרט לרפואה בצה"ל, דואליות (חשיבות צבאית ואזרחית באם רלבנטי), תרומת המחקר לבריאות החייל, תרומה אקדמית לתחום הרפואה הצבאית, פוטנציאל היישום של תוצאות המחקר בטווח קצר וארוך.
22. שיטות המחקר – מערך המחקר, סוג המחקר, שיטות עבודה עיקריות, אופן איסוף וניתוח מידע, היבטים אתיים ובטיחותיים, מקום ביצוע המחקר ותרומת שותפי המחקר לשלבים השונים.
23. תוצרים צפויים – תוצרי המחקר המוצע לרבות דו"ח מדעי מסכם, אב-טיפוס, מדגים, מוצר בעל פוטנציאל מסחרי וכיו"ב.
24. משך המחקר – משך בחודשים. המשך המקובל הינו 18 חודשים מתחילת ההתקשרות התקציבית. במידת הצורך, יש לנמק חריגה ממשך המחקר הנ"ל.
25. כללי תקצוב:
26. יש לציין את הסכום המבוקש תוך פירוט עפ"י הטבלה המופיעה בטופס ההצעה.
27. **היקף התקצוב**:
28. ככלל תתוקצבנה הצעות מחקר בהיקף של עד לכ- 100-150 אש"ח לכל תקופת המחקר.
29. במקרה של מחקר רב-שלבי אשר צפוי להימשך מעבר לשנה וחצי ניתן לציין בהצעת המחקר ("תוצרים צפויים") כי צפוי מחקר המשך, מותנה בתוצאות המחקר המוצע. בקשות למחקר המשך תוגשנה, למעט במקרים חריגים, בקול הקורא למחקר בשנה העוקבת במקביל להצגת דו"ח סיכום המחקר.
30. במקרים חריגים בהם נדרש תקציב העולה על 150 אש"ח עקב צרכים ייחודיים, יש ללוות את הצעת המחקר במכתב בקשה מנומק המצדיק את התקציב המבוקש.
31. לתשומת לבכם, לא יאושר מימון שכר חלקי או מלא לחוקרים, רכש ציוד קבוע לרבות ציוד מחשוב, נסיעות לחו"ל, הוצאות פרסום ודיווח, טיפול רפואי באוכלוסיית המחקר ושירותי משרד. בנסיבות חריגות ביותר ניתן להפנות בקשה מנומקת בכתב לח"מ (עם העתק לרמ"ח תשתיות כימיה וביולוגיה במפא"ת) באמצעות מנהלת המחקר.
32. עלות שכר כח אדם תחושב עפ"י מחירון רשות המחקר אשר ההצעה מוגשת מטעמה. 100% משרה מחושב לפי 5000 ₪.
33. עלות ציוד אזיל, שימוש בתשתיות מחקר ורכש שירותים יתומחרו על בסיס הצעות מחיר. החוקר עשוי להתבקש לגבות בקשות תקציב בהצגת מסמכים רלבנטיים.
34. תקורה – עפ"י כללי תקצוב המחקר של משרד הביטחון, ניתן לחייב תקורה בשיעור שלא יעלה על 10% בגין סעיפי כ"א בלבד.
35. תקצוב המחקר במקרה של זכיה ולאחר ביצוע תהליך ההתקשרות עם משרד הביטחון יתבצע בשלבים מוגדרים מראש בהתאם להתקדמות המחקר באבני הדרך והגשת דו"חות מדעיים לפי הנחיות מנהלת המחקר ודרישות משרד הביטחון להתקשרות.
36. אופן ההגשה:
37. הצעות מקדמיות תוגשנה בהתאם לכל התנאים הנזכרים לעיל **ולפי הפורמט הנדרש** **ועל גבי הטופס המצ"ב לא יאוחר מיום חמישי, 26 ליולי 2018 בשעה 17:00.**

ההגשה תתבצע באמצעות שליחת ההצעות בדוא"ל הנ"ל בלבד, למנהלת המחקר בחיל הרפואה – medical\_research47@ mail.idf.il . מומלץ לוודא כי המייל נקלט ביעדו (בטלפון 03-7379669), היות ולעיתים ישנן תקלות טכניות בקבלת קבצים גדולים. על החוקר לוודא קבלת אישור הגשה בדוא"ל ממנהלת המחקר.

1. למידע נוסף ניתן לפנות למנהלת המחקר בענף אקדמיה, מקרפ"ר בכתובת הדוא"ל medical\_research47@mail.idf.il, או בטלפון 03-7379669.
2. תהליך שיפוט ההצעות:
3. שיפוט ההצעות המקדמיות יארך כחודש.
4. בתום תקופה זו יקבל החוקר מכתב החלטה (דחיה או הזמנה להגשת הצעה מלאה).
5. הזמנה להגשת הצעה מלאה לרוב תלווה בהערות והדגשים אשר החוקר מחויב להתייחס אליהם בהגשת ההצעה המלאה.
6. לתשומת הלב, על החוקרים להיות ערוכים להגשת הצעה מלאה בתוך חודש ימים.
7. ההצעות המלאות תעבורנה תהליך שיפוט אשר בסיומו תיקבענה ההצעות הזוכות למימון. הודעות זכיה תופצנה בסוף שנת 2018.
8. מימוש הצעות זוכות מותנה בתהליך אישור מנהלי האורך מספר חודשים, באמצעות ועדה ייעודית ותהליכים טכניים במשרד הביטחון.
9. הצעות המחקר המוגשות נבחנות עפ"י אמות מידה מקובלות בהיבטי הרלבנטיות ליעדי המחקר הרפואי והישימות בצה"ל, מקוריות וחדשנות, האיכות המדעית של תכנית המחקר, ההיתכנות לביצוע המחקר והתקציב המבוקש.
10. מעבר לאמור לעיל, ינתן יתרון להצעות מחקר אשר עונות על אחד או יותר מהקריטריונים הבאים:
11. מחקר בעל ישימות גבוהה ובפרט בטווח זמן קצר.
12. קיום חוקר שותף צבאי אשר הינו מומחה תוכן בנושא ו/או מהווה גורם מקשר המבטיח את היתכנות הביצוע ויישום המחקר בצה"ל.
13. מחקר הכולל שיתוף פעולה עם מכוני המחקר לרפואה צבאית של צה"ל.
14. מחקר הכולל שיתוף פעולה רב-מוסדי ו/או בינ"ל.

נבקש להודות מראש על שיתוף הפעולה ולאחל הצלחה בהגשת הצעות המחקר.

בברכה,

|  |  |
| --- | --- |
| **ד"ר דן גרינשטיין**רמ"ח תשתיות כימיה וביולוגיהמשהב"ט/ מפא"ת/ מת"ט | **ד"ר נירית יבנאי, רס"ן**ראש תחום מחקר, ענף אקדמיהמפקדת קצין הרפואה הראשיראש תחום מחקר רפואימחלקת תשתיות כימיה וביולוגיהמפא"ת / מת"ט, משרד הביטחון |